b'\n_START_ARTICLE_\nStrandin kalliopiirrokset\n_START_SECTION_\nL\xc3\xb6ytyminen ja tutkimus\n_START_PARAGRAPH_\nStrandista l\xc3\xb6ydetyt kalliopiirrokset olivat ensimm\xc3\xa4iset, jotka l\xc3\xb6ytyiv\xc3\xa4t Fosen niemimaalta. Selv\xc3\xa4piirteiset kuviot l\xc3\xb6ydettiin tiety\xc3\xb6n yhteydess\xc3\xa4 1920-luvun puoliv\xc3\xa4liss\xc3\xa4, kun Sandviksbergetiss\xc3\xa4 ajettiin soraa. Paikan et\xc3\xa4isyys merenrannasta on noin 700 metri\xc3\xa4 ja korkeus meren pinnasta 26 metri\xc3\xa4._NEWLINE_Tutkimukset Trondheimsfjordin kalliopiirroksilla osoittavat, ett\xc3\xa4 kivikauteen liittyv\xc3\xa4t kuvakent\xc3\xa4t sijaitsevat 20\xe2\x88\x9250 metri\xc3\xa4 merenpinnan yl\xc3\xa4puolella. T\xc3\xa4m\xc3\xa4 viittaa siihen, ett\xc3\xa4 kuvioita piirrett\xc3\xa4ess\xc3\xa4 kuvakohteet kuuluivat silloisen ranta-alueeseen ja ett\xc3\xa4 ne n\xc3\xa4kyiv\xc3\xa4t hyvin merelle. Mik\xc3\xa4li oletus osuu oikeaan, voidaan Strandin piirrokset, jotka ovat noin 25 metri\xc3\xa4 merenpinnan yl\xc3\xa4puolella, ajoittaa noin 3000 eaa. eli nuorempaan neoliittiseen kivikauteen.\n_START_SECTION_\nPiirrokset\n_START_PARAGRAPH_\nPiirroskentt\xc3\xa4 on noin 3 metri\xc3\xa4 leve\xc3\xa4 ja pinta-alaltaan 3 m\xc2\xb2. Huomiota her\xc3\xa4tt\xc3\xa4vin kuvio esitt\xc3\xa4\xc3\xa4 naturalisesti tehtyn\xc3\xa4 pallop\xc3\xa4\xc3\xa4valasta, joka on melkein 3 metri\xc3\xa4 pitk\xc3\xa4._NEWLINE_Kuvakent\xc3\xa4ss\xc3\xa4 on viisi geometrist\xc3\xa4 kuviota, mik\xc3\xa4 on kivikauden kalliopiirroksissa ep\xc3\xa4tavallista. Koska kuva-aiheet ovat merellisi\xc3\xa4, voidaan ristikuviot tulkita kalaverkoiksi. Strandin kuviot ovat tyypillisi\xc3\xa4 Keski-Norjan ulkorannikolla, sill\xc3\xa4 korkeammilla kohteilla, joita tehtiin vanhemmalla kivikaudella, k\xc3\xa4ytettiin mieluummin pystykallion sein\xc3\xa4mi\xc3\xa4. Kohteet ovat silloin sijainneet pienill\xc3\xa4 saarilla tai kivilla matalien niemenk\xc3\xa4rkien tuntumassa. T\xc3\xa4llaisiksi kohteiksi on luonnehdittu S\xc3\xb8bstad ja R\xc3\xb8dsand, Aver\xc3\xb8yn kunnassa, sek\xc3\xa4 Hell ja L\xc3\xa5nke, Stj\xc3\xb8rdalin kunnassa. N\xc3\xa4iss\xc3\xa4 kohteissa on piirretty valaita, lintuja ja peuroja.\n_START_SECTION_\nPyyntimagiaa?\n_START_PARAGRAPH_\nAiemmin villiel\xc3\xa4imen kuvia pidettiin usein saalisel\xc3\xa4inten kivikauden kuvastona, jolla oli maaginen tarkoitus. Kuvan kohteesta tai sen hengest\xc3\xa4 sai maagisen otteen, jolla se pakotettiin l\xc3\xa4hestym\xc3\xa4\xc3\xa4n mets\xc3\xa4st\xc3\xa4j\xc3\xa4\xc3\xa4 sen mets\xc3\xa4stymailla ja antautumaan saaliiksi. Nykytutkimus painottaa enemm\xc3\xa4nkin kuvantuottamisen rituaalia kuin saalismagiikkaa, sek\xc3\xa4 piirrosten sijoittumista maisemaan ja pohtii n\xc3\xa4k\xc3\xb6kohtia esteett\xc3\xb6myydelle ja toiminnan ideologiaa. Kohteet, joissa on jyrkki\xc3\xa4 kallioita ja jotka ovat hankalia saavuttaa, ovat olleet muutaman yksil\xc3\xb6n palvontapaikkoja, kun taas suuret ja loivat kohteet ovat olleet suuremman joukon palvontapaikkoja.'